3.

Tista’ ssir distinzjoni bejn pretensjonijiet finanzjarji skont jekk ikunux negozjabbli jew le. Pretensjoni tkun negozjabbli jekk is-sjieda tagħha tkun faċilment tista’ tiġi trasferita minn unità għal oħra b’konsenja jew approvazzjoni jew tkun paċuta fil-każ ta’ derivattivi finanzjarji. Filwaqt li kwalunkwe strument finanzjarju jista’ potenzjalment jiġi nnegozjat, l-istrumenti negozjabbli huma mfassla biex ikunu nnegozjati permezz ta’ borża organizzata jew barra l-borża, minkejja li jekk attwalment ikunux innegozjati mhix kundizzjoni neċessarja għan-negozjabbiltà. Tabella Kategoriji ta’ strumenti KATEGORIJI TA’ ATTIV Kategorija Deskrizzjoni tal-karatteristiċi prinċipali 1. Flus Żammiet ta’ euro u karti tal-flus u muniti barranin fiċ-ċirkolazzjoni li huma użati b’mod komuni sabiex isiru l-pagamenti. 2. Self b’maturità oriġinali sa u tinkludi sena waħda/aktar minn sena u sa u tinkludi ħames snin/aktar minn ħames snin L-investimenti f’assi finanzjarji maħluqa meta l-kredituri jsellfu fondi lid-debituri, li mhumiex ippruvati minn dokumenti jew li huma ppruvati minn dokumenti mhux negozzjabbli. Din il-partita tinkludi wkoll assi fil-forma ta’ depożiti magħmula minn aġenti li jirrapportaw. Il-BĊNi jistgħu jitolbu wkoll rendikont sħiħ tas-settur għal din il-partita. 1. Din il-partita tinkludi: (a) self mogħtija lil unitajiet domestiċi u istituzzjonijiet li ma għandhomx l-għan li jagħmlu profitt li jisservizzjaw unitajiet domestiċi, ikklassifikati skont: (i) kreditu għall-konsum (self mogħti għall-iskop ta’ użu prinċipalment personali fil-konsum ta’ oġġetti u servizzi). Kreditu għall-konsum mogħti lil proprjetajiet uniċi/soċjetajiet mingħajr status legali huwa inkluż f’din il-kategorija, jekk l-IFM li tirrapporta tkun taf li s-self jintuża b’mod predominanti għal skopijiet ta’ konsum personali; (ii) self għal xiri ta’ dar (kreditu estiż għall-iskop ta’ investiment fi djar għal użu personali jew kiri, inkluż bini u irranġar). Dan jinkludi self iggarantiti fuq proprjetà residenzjali li jintużaw għall-iskop ta’ xiri ta’ dar u self oħrajn għal xiri ta’ dar li jsiru fuq bażi personali jew li jkunu ggarantiti kontra forom ta’ assi oħrajn. Self fuq djar mogħtija lil proprjetajiet uniċi/soċjetajietmingħajr status legali huma inklużi f’din il-kategorija ħlief jekk l-IFM li tirrapporta tkun taf li d-dar tintuża b’mod predominanti għal skopijiet relatati ma’ negozju, f’liema każ tiġi rrapportata bħala ‘self ieħor li minnhom proprjetajiet uniċi/soċjetajiet mingħajr status legali’; (iii) ieħor (self mogħtija għal skopijiet minbarra konsum u xiri ta’ djar, bħal negozju, konsolidazzjoni ta’ dejn, edukazzjoni, eċċ). Din il-kategorija tista’ tinkludi self għal skopijiet ta’ konsum lil sidien proprjetajiet uniċi/soċjetajiet mingħajr status legali (ara l-Parti 3 tal-Anness II) jekk dan ma jiġix irrappurtat fil-kategorija “kreditu għall-konsum”. Sakemm ma japplikawx il-kundizzjonijiet għal rappurtar imnaqqas, għandha tiġi rrappurtata pożizzjoni “li minnhom”, li tidentifika separatament f’din il-kategorija s-self mogħtija lil proprjetajiet uniċi (ara l-Parti 3 tal-Anness II). (b) dejn tal-karti ta’ kreditu Għall-fini ta’ dan ir-Regolament, din il-kategorija tkopri kreditu mogħti lil unitajiet domestiċi jew lil korporazzjonijiet mhux finanzjarji jew permezz ta’ karti ta’ debitu ttardjati, jiġifieri kards li jipprovdu kreditu ta’ konvenjenza kif iddefinit hawn isfel, jew permezz ta’ karti ta’ kreditu, jiġifieri kards li jipprovdu kreditu ta’ konvenjenza u kreditu estiż. Dejn tal-karti ta’ kreditu huwa rreġistrat f’kontijiet dedikati ta’ kards u għalhekk ma jkunx evidenti f’kontijiet kurrenti jew ta’ overdraft. Kreditu ta’ konvenjenza huwa ddefinit bħala kreditu mogħti b’rata ta’ imgħax ta’ 0 % fil-perijodu bejn it-tranżazzjonijiet tal-ħlas imwettqa bil-kard matul ċiklu wieħed ta’ fatturar u d-data li fiha l-bilanċi ta’ debitu minn dan iċ-ċiklu speċifiku ta’ fatturar isiru dovuti. Kreditu estiż huwa ddefinit bħala l-kreditu mogħti wara li d-dati dovuti taċ-ċiklu ta’ fatturar ta’ qabel ikunu għaddew, jiġifieri ammonti ta’ debitu fuq il-kont tal-kard li ma jkunux ġew saldati meta dan kien possibbli l-ewwel darba, li s-soltu fuqhom ikun hemm rata ta’ imgħax jew rati ta’ imgħax gradwatorji ta’ aktar minn 0 %. Ħafna drabi jkollhom isiru ħlasijiet minimi bin-nifs kull xahar, ħalli ta’ lanqas jitħallas lura parzjalment il-kreditu estiż. Il-kontroparti ta’ dawn il-forom ta’ kreditu hija l-entità attwalment responsabbli biex tħallas lura l-ammonti pendenti skont il-ftehim kuntrattwali, li jikkoinċidi mad-detentur tal-kard fil-każ ta’ kards użati privatament, imma mhux fil-każ ta’ kards tal-kumpaniji; (c) Self li jiġġedded u overdrafts Self li jiġġedded huwa self li għandu dawn il-karatteristiċi kollha: (i) min jissellef jista’ juża jew jirtira fondi sa limitu ta’ kreditu approvat minn qabel mingħajr ma javża minn qabel lil min isellef; (ii) l-ammont ta’ kreditu disponibbli jista’ jiżdied u jonqos hekk kif il-fondi jiġu mislufa u mħallsa lura; (iii) il-kreditu jista’ jintuża b’mod ripetut; (iv) ma hemm ebda obbligu ta’ ħlas lura regolari tal-fondi. Self li jiġġedded jinkludi l-ammonti miksuba permezz ta’ linja ta’ kreditu u li jkunu għadhom ma tħallsux lura (ammonti pendenti). Linja ta’ kreditu hija ftehim bejn min jislef u min jissellef li jħalli lil min jissellef jieħdu flus bil-quddiem, matul perijodu ddefinit u sa ċertu limitu, u jħallas lura fid-diskrezzjoni tiegħu l-flus miġbuda qabel data ddefinita. Ammonti disponibbli permezz ta’ linja ta’ kreditu li ma jkunux inġibdu jew li jkunu tħallsu lura diġà m’għandhomx jitqiesu taħt l-ebda kategorija tal-partiti tal-karta tal-bilanċ. Overdrafts huma bilanċi ta’ debitu fuq kontijiet kurrenti. Kemm self li jiġġeddu u overdrafts jeskludu self mogħti permezz ta’ karti ta’ kreditu. L-ammont totali dovut minn min jissellef għandu jiġi rrappurtat, irrispettivament minn jekk huwiex fi ħdan jew lil hinn minn kwalunkwe limitu miftiehem bejn min jislef u min jissellef fir-rigward tad-daqs u/jew il-perijodu massimu tas-self; (d) Self sindakati (ftehim ta’ self wieħed, li fih jipparteċipaw diversi istituzzjonijiet bħala selliefa). Self sindakati jkopru biss każijiet fejn min jissellef jaf, mill-kuntratt tas-self, li s-self huwa magħmul minn diversi selliefa. Għall-finijiet ta’ statistika, huma l-ammonti biss attwalment maħruġa mis-selliefa (aktar milli linji ta’ kreditu totali) li jitqiesu bħala self sindakati. Is-soltu s-self sindakat huwa arranġat u kkoordinat minn istituzzjoni waħda (ħafna drabi msejħa “il-maniġer ewlieni”) u magħmul minn diversi parteċipanti fis-sindakat. Il-parteċipanti kollha, inkluż il-maniġer ewlieni, ilkoll jirrappurtaw is-sehem tagħhom tas-self fil-konfront ta’ min jissellef (jiġifieri mhux fil-konfront tal-maniġer ewlieni) fl-attiv tal-karti tal-bilanċ tagħhom; (e) depożiti kif definiti fil-kategorija tal-passiv 9; (f) kiri finanzjarju lil terzi persuni Kiri finanzjarju huma kuntratti fejn is-sid legali ta’ beni durevoli (iktar ‘il quddiem il-“lokatur”) jislef dawn l-assi lil terza persuna (iktar ‘il quddiem il-“lokatarju”) għall-biċċa l-kbira tal-ħajja kollha ekonomika tal-assi, jew mhux kollha, bi skambju għal ħlasijiet bin-nifs li jkopru kemm jiswa l-beni flimkien ma’ ħlas tal-imgħax imputat. Il-lokatarju fil-fatt huwa preżunt li jirċievi l-benefiċċji kollha li jistgħu jinkisbu mill-użu tal-beni u li jġarrab l-ispejjeż u r-riskji assoċjati mas-sjieda. Għal finijiet statistiċi, kirjiet finanzjarji huma ttrattati bħala self mil-lokatur lil-lokatarju li jippermettu lil-lokatarju biex jixtri l-beni durevoli. L-assi (oġġetti durevoli) li jkunu ġew mislufa lil-lokatarju m’huma rreġistrati mkien fuq il-karta ta’ bilanċ; (g) self li ma jistax jiġi rkuprat li jkun għadu ma tħallasx lura u lanqas ma ġie kkanċellat L-ammont totali ta’ self li fir-rigward tiegħu l-ħlas lura jkun ilu dovut jew inkella identifikat bħala indebolit, parzjalment jew totalment, skont id-definizzjoni ta’ inadempjenza fl-Artikolu 178 tar-Regolament (UE) Nru 575/2013; (h) investimenti f’titoli mhux negozjabbli Investimenti f’titoli ta’ dejn li ma humiex negozjabbli u ma jistgħux jiġu nnegozjati fi swieq sekondarji; (i) self innegozjati Self li de facto jkunu saru negozjabbli għandhom jiġu kklassifikati taħt il-partita ta’ assi “self” kemm-il darba ma jkun hemm ebda evidenza ta’ negozjar f’suq sekondarju. Inkella għandhom jiġu kklassifikati bħala titoli ta’ dejn (kategorija 3); (j) dejn subordinat fil-forma ta’ depożiti jew self Strumenti ta’ debitu subordinat jipprovdu pretensjoni sussidjarja kontra l-istituzzjoni emittenti li tista’ tiġi eżerċitata biss wara li jkunu ġew sodisfatti l-pretensjonijiet kollha bi status ogħla, eż. depożiti/self, biex b’hekk jingħatawlhom xi wħud mill-karatteristiċi ta’ ekwità. Għal skopijiet statistiċi, dejn subordinat għandu jiġi kklassifikat bħala “self” jew “titoli ta’ dejn” skont in-natura tal-istrument finanzjarju. Meta investimenti ta’ IFM ta’ kull forma ta’ dejn subordinat ikunu identifikati attwalment bħala ċifra unika għal skopijiet statistiċi, din iċ-ċifra trid tiġi klassifikata taħt il-partita tal-assi “titoli ta’ dejn”, fuq il-bażi li debitu subordinat huwa kkostitwit b’mod predominanti fil-forma ta’ titoli, aktar milli self; (k) pretensjonijiet taħt riakkwisti bil-maqlub jew self ta’ titoli kontra kollateral fi flus Kontraparti ta’ flus mħallsa bi skambju għal titoli mixtrija minn aġenti ta’ rappurtar bi prezz miftiehem b’impenn sod biex l-istess titoli jew simili jerġgħu jinbiegħu bi prezz fiss f’data future speċifikata, jew self ta’ titoli kontra kollateral fi flus (ara l-kategorija tal-passiv 9.4). Għall-finijiet ta’ din l-iskema ta’ rapprotar, il-klassifikazzjoni tas-self skont il-kollateral ta’ proprjetà immobbli jinkludi l-ammont totali ta’ self pendenti li huma kollateralizzati b’mod konformi mal-Artikolu 199 paragrafi 2 sa 4 tar-Regolament (UE) Nru 575/2013, bi proporzjon ta’ self pendenti/kollaterali ta’ 1 jew inqas minn 1. Jekk dawn ir-regoli ma jiġux applikati mill-aġent tar-rapportar, id-determinazzjoni tas-self li għandhom jiġu inklużi f’dan il-klassifikazzjoni hija bbażata fuq l-approċċ magħżul biex tinkiseb konformità mar-rekwiżiti kapitali. 2. Il-partita li ġejja mhijiex trattata bħala self: Self mogħtija fuq bażi ta’ trust Self mogħtija fuq bażi ta’ trust, jiġifieri self lil trust jew self fiduċjarji, huma self li jinħarġu f’isem ta’ persuna waħda (iktar ‘il quddiem il-“fiduċjarju”) f’isem terza persuna (iktar ‘il quddiem il-“benefiċjarju”). Għal finijiet statistiċi, self lil trust ma jridux jiġu reġistrati fuq il-karta ta’ bilanċ tal-fiduċjarju meta r-riskji u l-benefiċċji tas-sjieda tal-fondi jibqgħu f’idejn il-benefiċjarju. Ir-riskji u l-benefiċċji tas-sjieda jibqgħu f’idejn il-benefiċjarju meta: (a) il-benefiċjarju jassumi r-riskju ta’ kreditu tas-self, jiġifieri l-fiduċjarju huwa responsabbli biss għall-ġestjoni amministrattiva tas-self; jew (b) l-investiment tal-benefiċjarju huwa ggarantit kontra telf, jekk il-fiduċjarju jidħol f’likwidazzjoni, jiġifieri is-self lil trust mhuwiex parti mill-assi tal-fiduċjarju li jistgħu jitqassmu fil-każ ta’ falliment. 3. Titoli ta’ dejn Investimenti f’titoli ta’ dejn, li huma strumenti finanzjarji negozjabbli li jservu bħala evidenza ta’ dejn, li normalment huma nnegozjati fi swieq sekondarji jew jistgħu jiġu paċuti fis-suq, u li ma jagħtu ebda tip ta’ dritt ta’ proprjetà lid-detentur fuq l-istituzzjoni emittenti. Din il-partita tinkludi: (a) Investimenti f’titoli li jagħtu lid-detentur id-dritt mingħajr kundizzjoni għal qligħ fiss jew qligħ stabbilit b’kuntratt fil-forma ta’ pagamenti ta’ kupuni u/jew ta’ somma fissa stabbilita minn qabel f’data jew dati speċifiċi, jew li tibda minn data stabbilita fil-ħin tal-ħruġ; (b) self li jkunu saru negozjabbli f’suq organizzat, jiġifieri self innegozjati, sakemm ikun hemm prova ta’ kummerċ f’suq sekondarju, inkluża l-eżistenza ta’ ġeneraturi tas-suq, u l-kwotazzjoni frekwenti tal-ass finanzjarju, bħal dik ipprovduta minn bid-offer spreads. Meta dan ma jkunx il-każ, għandhom jiġu kklassidikati taħt il-partita ta’ assi ‘self’ (ara wkoll ‘self innegozjati’ fil-kategorija 2i); (c) dejn subordinat fil-forma ta’ titoli ta’ dejn (ara ukoll “dejn subordinat fil-forma ta’ depożiti jew self” fil-kategorija 2j) Titoli mislufa taġt operazzjonijiet ta’ self ta’ titoli jew mibjugħa taħt ftehim ta’ riakkwist jibqgħu fuq il-karta tal-bilanċ tas-sid oriġinali (u ma għandhomx jiġu rreġistrati fuq il-karta tal-bilanċ tal-akkwirent temporanju) meta jkun hemm impenn sod biex tinqeleb l-operazzjoni, u mhux sempliċement opzjoni biex isir dan. Meta l-akkwirent temporanju ibiegħ it-titoli rċevuti, dan il-bejgħ għandu jitniżżel bħala transazzjoni ċara f’titoli u mdaħħla fil-karta tal-bilanċ tal-akkwirent temporanju bħala pożizzjoni negattiva fil-portafoll tat-titoli. 3a/3b/3c Titoli ta’ dejn b’maturità oriġinali sa u inkluża sena/aktar minn sena u sa u inklużi sentejn/aktar minn sentejn Dawn il-partiti jinkludu: (a) Investimenti f’titoli negozjabbli ta’ dejn b’maturità oriġinali sa u inkluża sena/aktar minn sena u sa u inklużi sentejn/aktar minn sentejn; (b) self li jkunu saru negozjabbli f’suq organizzat, jiġifieri self oriġinali li jkunu kklassifikati bħala titoli ta’ dejn, b’maturità oriġinali sa u inkluża sena/aktar minn sena u sa u inklużi sentejn/aktar minn sentejn; (c) Dejn subordinat fil-forma ta’ titoli negozjabbli ta’ dejn ta’ maturità oriġinali sa u inkluża sena/aktar minn sena u sa u inklużi sentejn/aktar minn sentejn 4. Ekwità Ekwità tirrappreżenta drittijiet ta’ proprjetà fuq korporazzjonijiet jew kważi-korporazzjonijiet; hija pretensjoni dwar il-valur li jifdal wara li l-pretensjonijiet tal-kredituri kollha jkunu ġew sodisfatti. Din il-partita tinkludi ishma elenkati u mhux elenkati u ekwità oħra 5. Ishma/unitajiet ta’ fond ta’ investiment Ishma jew unitajiet maħruġa minn fondi ta’ investiment li huma intrapriżi ta’ investiment kollettiv li jinvestu f’attiv finanzjarju u/jew mhux finanzjarju, sal-punt li l-għan huwa l-investiment ta’ kapital miġbur mill-pubbliku Din il-partita tinkludi ishma/unitajiet MMF (maħruġa mill-MMFs bis-saħħa tal-Artikolu 2 ta’ dan ir-Regolament u ishma/unitajiet maħruġa minn fondi ta’ investiment mhux MMF (kif definit fl-Artikolu 1(1) tar-Regolament (UE) Nru 1073/2013 (BĊE/2013/38) 6. Attiv mhux finanzjarju(inkluż attiv fissi) Attiv tanġibbli jew intanġibbli minbarra attiv finanzjarju. Din il-partita tinkludi residenzi, binjiet u strutturi oħran, makkinarju u tagħmir, oġġetti prezzjużi, prodotti tal-proprjetà intellettwali bħal programmi tal-kompjuter u databases 7. Attiv li jifdal Il-partita ‘attiv li jifdal’ hija l-partita residwali fuq in-naħa tal-attiv tal-karta ta’ bilanċ, definita bħala “attiv mhux inkluż x’imkien ieħor”. Il-BĊNi jistgħu jitolbu r-rappurtar ta’ sotto-pożizzjonijiet speċifiċi inkużi f’din il-partita. Attiv li jifdal jista’ jinkludi: (a) pożizzjonijiet ta’ derivattivi finanzjarji b’valuri tas-suq gross posittivi Għal finijiet statistiċi, strumenti derivattivi finanzjarji li jkunu soġġetti għal reġistrazzjoni fuq il-karta tal-bilanċ huma inklużi hawnhekk u għandhom jiġu rrapportati bħala partita separata “li minnhom” bi klassifikazzjoni settorjali (IFM/mhux IFM) u ġeografika (domestiċi/taż-żona tal-euro ħlief għal dawk domestiċi/il-kumplament tad-dinja); (b) ammonti gross riċevibbli fir-rigward ta’ oġġetti sospiżi Oġġetti sospiżi huma bilanċi tal-assi miżmuma fil-karta ta’ bilanċ tal-IFM li mhumiex reġistrati fl-isem ta’ konsumaturi imma li madanakollu għandhom x’jaqsmu ma’ fondi tal-konsumatur, eż. fondi li qed jistennew investiment, trasferiment jew saldu; (c) ammonti gross riċevibbli fir-rigward ta’ oġġetti ta’ tranżitu Oġġetti ta’ tranżitu jirrappreżentaw fondi, li normalment jappartjenu lill-konsumaturi, li jkunu qegħdin jiġu trażmessi bejn IFM. Oġġetti jinkludu ċekkijiet u forom oħra ta’ pagament li jkunu ntbagħtu għall-ġbir lil IFM oħrajn; (d) imgħax akkumulat riċevut fuq self Skont il-prinċipju ġenerali tal-kontabbiltà abbażi tal-ammonti dovuti, l-imgħax riċevut fuq is-self għandu jkun suġġett għal reġistrazzjoni fuq il-karta tal-bilanċ hekk kif jakkumula, jiġifieri fuq il-bażi tal-ammonti dovuti, u mhux meta attwalment jiġi riċevut, jiġifieri fuq il-bażi ta’ flus. L-imgħax akkumulat fuq self huwa kklassifikat fuq bażi gross taħt il-kategorija “assi li jifdal”. L-imgħax akkumulat huwa eskluż mis-self li miegħu jkun relatat, u għandu jiġi rrapportat bħala partita separata “li minnhom”; (e) imgħax akkumulat fuq investimenti f’titoli ta’ dejn; (f) dividendi li għad iridu jiġu riċevuti; (g) ammonti riċevibbli mhux relatati man-negozju ewleni tal-IFM; (h) kontraparti tal-assi għal muniti maħruġa mill-Istat (karti tal-bilanċ tal-BĊNi biss); “Assi li jifdal”jeskludu strumenti finanzjarji li jieħdu l-forma ta’ assi finanzjarji (inklużi fl-oġġetti l-oħra tal-karta ta’ bilanċ), ċerti strumenti finanzjarji li ma jieħdux il-forma ta’ assi finanzjarji, bħal ma huma garanziji, impennji, self amministrati u self lil trust (irreġistrati b’mod li ma jidhirx fil-karta ta’ bilanċ), u assi li mhumiex finanzjarji (inklużi fi ħdan il-kategorija 6)

KATEGORIJI TA’ PASSIV Kategorija Deskrizzjoni tal-karatteristiċi prinċipali 8. Munita fiċ-ċirkolazzjoni Il-kategorija tal-passiv ta’ “munita fiċ-ċirkolazzjoni” hija karti tal-flus u muniti fiċ-ċirkolazzjoni maħruġin jew awtorizzati minn awtoritajiet monetarji. Din il-kategorija tinkludi karti tal-flus maħruġa mill-BĊE u l-BĊNi. Muniti fiċ-ċirkolazzjoni mhumiex passiv tal-IFM fl-Istati Membri taż-żona tal-euro, imma passiv tal-gvern ċentrali. Madankollu, muniti huma parti mill-aggregati monetarji u għalhekk jiddaħħlu taħt il-kategorija “munita fiċ-ċirkolazzjoni”. Il-kontroparti għal dan il-passiv għandha tiġi inkluża taħt “assi li jifdal” 9. Depożiti Ammonti (ishma, depożiti jew oħrajn), li huma dovuti lil kredituri minn aġenti ta’ rapportar u li jaqgħu taħt il-karatteristiċi deskritti fit-Taqsima 1 tal-Parti 1 tal-Anness I, ħlief dawk li jirriżultaw mill-ħruġ ta’ titoli negozjabbli jew ishma/unitajiet ta’ MMF. Għall-finijiet tal-iskema ta’ rappurtar, din il-kategorija hija maqsuma f’depożiti ta’ matul il-lejl, depożiti b’maturità miftiehma, depożiti li jinfdew fuq talba u ftehim ta’ riakkwist (a) depożiti u self “Depożiti” jkopri wkoll “self” bħala passi tal-IFM. F’termini kunċettwali, self jirrappreżenta ammonti rċevuti mill-IFM li mhumiex strutturati fil-forma ta’ “depożiti”. L-ESA 2010 jiddistingwi bejn “self” u “depożiti” fuq il-bażi tal-parti li tieħu l-inizjattiva, jiġifieri jekk tkun il-parti li tissellef, allura jikkostitwixxi self, imma jekk tkun il-parti li tislef, imbagħad jikkostitwixxi depożitu. Fl-iskema ta’ rappurtar, “self” mhumiex rikonoxxuti bħala kategorija separata fuq in-naħa tal-passiv tal-karta ta’ bilanċ. Minflok, bilanċi li huma meqjusa bħala “self” għandhom jiġu kklassifikati bla distinzjoni taħt il-partita “passiv ta’ depożitu”, ħlief jekk ikunu rappreżentati permezz ta’ strumenti negozjabbli. Dan huwa konformi mad-definizzjoni ta’ “passiv ta’ depożitu” iktar ‘il fuq. Self lil IFM li huma klassifikati bħala “passiv ta’ depożitu” għandhom jiġu kklassifikati skont ir-rekwiżiti tal-iskema ta’ rappurtar, jiġifieri skont is-settur, strument, munita u maturità. Self sindakat irċevut minn aġenti tar-rapportar jaqgħu taħt din il-kategorija. (b) strumenti ta’ dejn mhux negozjabbli. Strumenti ta’ dejn mhux negozjabbli maħruġa minn aġenti li jirrapportaw ġeneralment għandhom jiġu klassifikati bħala “passiv ta’ depożitu”. Strumenti li mhumiex negozjabbli maħruġa minn aġenti li jirrapportaw li sussegwentement isiru negozjabbli u li jistgħu jiġu negozjati fi swieq sekondarji għandhom jiġu klassifikati mill-ġdid bħala “titoli ta’ dejn”. (c) depożiti marġinali Depożiti marginali (margini) li jsiru skont kuntratti derivattivi għandhom jiġu klassifikati bħala “passiv ta’ depożitu” meta jkunu jirrappreżentaw kollaterali ta’ flus depożitati ma’ IFM u meta jibqgħu l-proprjetà tad-depożitatur u jkollhom jerġgħu jitħallsu lura lid-depożitatur meta jagħlaq il-kuntratt. Fil-prinċipju, marġni riċevuti mill-aġent li jirrapporta għandhom jiġu kklassifikati bħala “passiv ta’ depożitu” biss sal-punt li l-IFM tiġi pprovduta b’fondi li jkunu disponibbli liberament għal self ta’ fondi mislufa; meta parti tal-marġini riċevuta mill-IFM ikollha tingħadda li parteċipant ieħor fis-suq tad-derivattivi, eż. clearing house, dik il-parti biss li tibqa’ għad-dispożizzjoni tal-IFM għandha fil-prinċipju tiġi kklassifikata bħala “passiv ta’ depożitu”. Il-komplessitajiet ta’ prattika kurrenti fis-suq jistgħu jagħmluha diffiċli biex jiġu identifikati dawk il-marġini li verament jistgħu jitħallsu lura, minħabba li tipi differenti ta’ marġini jitqiegħdu b’mod li ma jistgħux jintgħarfu fl-istess kont, jew dawk il-marġini li jipprovdu lill-IFM b’riżorsi għal self ta’ fondi mislufa. F’dawn il-każijiet, huwa aċċettabbli li jiġu kklassifikati dawn il-marġini taħt “passiv li jifdal” jew bħala “passiv ta’ depożitu”: (d) bilanċi mmarkati Skont il-prattika nazzjonali, “bilanċi mmarkati” relatati ma’ pereżempju kuntratti ta’ kiri huma kklassifikati bħala passiv ta’ depożitu taħt “depożiti b’maturità miftiehma” jew “depożiti li jistgħu jinfdew fuq avviż” skont il-maturità/dispożizzjonijiet tal-kuntratt sottostanti. (e) ishma maħruġa mill-IFM Ishma maħruġa minn IFM huma klassifikati bħala depożiti minflok bħala kapital u riżervi jekk: (i) ikun hemm relazzjoni ekonomika ta’ debitur-kreditur bejn l-IFM emittenti u d-detentur, irrispettivament minn kwalunkwe drittijiet ta’ proprjetà f’dawn l-ishma; u (ii) l-ishma jistgħu jiġu kkonvertiti f’munita jew mifdija mingħajr restrizzjonijiet jew penali sinifikanti. Pejodu ta’ avviż m’huwiex kunsidrat bħala restrizzjoni sinifikanti. Barra minn hekk, dawn l-ishma għandhom jikkonformaw mal-kundizzjonijiet li ġejjin: — id-dispożizzjonijiet regolatorji nazzjonali relevanti ma jipprovdu ebda dritt mingħajr kundizzjoni lill-IFM emittenti li tirrifjuta il-fidi tal-ishma tagħha, — l-ishma huma “ta’ valur ċert”, jiġifieri taħt ċirkostanzi normali jiġu mħallsa bil-valur nominali tagħhom fil-każ ta’ fidi; — F’każ ta’ insolvenza tal-IFM, id-detenturi tal-ishma tagħha la jkunu soġġetti legalment għall-obbligu li jkopru l-passiv pendenti minbarra l-valur nominali tal-ishma, jiġifieri l-parteċipazzjoni tal-azzjonisti fil-kapital sottoskritt, u lanqas għal xi obbligu supplimentari oneruż ieħor. Is-subordinazzjoni tal-ishma għal xi strument ieħor maħruġ mill-IFM ma tikkwalifikax bħala obbligu supplimentari oneruż. Il-perijodi ta’ avviż għall-konversjoni ta’ dawn l-ishma f’munita jintużaw sabiex dawn l-ishma jiġu klassifikati skont il-perijodu ta’ avviż fi ħdan il-kategorija tal-istrumenti “depożiti”. Dawn il-perijodi ta’ avviż japplikaw ukoll meta jiġi ddeterminat il-proporzjon ta’ riżerva taħt l-Artikolu 4 tar-Regolament (KE) Nru 1745/2003 (BĊE/2003/9). Kull sehem immarkat relatat ma’ self magħmul mill-IFM għandu jiġi kklassifikat bħala passiv ta’ depożitu, bl-istess klassifikazzjoni oriġinali tal-maturità bħas-self sottostanti, jiġifieri bħala “depożiti b’maturità miftiehma” jew “depożiti li jinfdew b’avviż”, skont id-dispożizzjonijiet tal-maturità tal-kuntratt ta’ self sottostanti. Meta maħruġa mill-IFM, dawn l-ishma maħruġa mill-IFM u kklassifikati bħala depożiti minflok kapital u riżervi huma klassifikati mill-IFM possedenti bħala self fuq in-naħa tal-attiv tal-karta ta’ bilanċ tagħha. (f) passiv ta’ titolizzazzjoni Il-kontroparti tas-self u/jew ta’ assi oħrajn mibjugħa f’titolizzazzjoni imma li xorta waħda hija rikonoxxuta fuq il-karta tal-bilanċ tal-istatistika. Il-partita li ġejja ma titqisx bħala depożitu: Fondi (depożiti) rċevuti fuq bażi ta’ trust m’għandhomx jiġu reġistrati fuq il-karta ta’ bilanċ ta’ statistika tal-IFM (ara “Self mogħti fuq bażi ta’ trust” taħt il-kategorija 2) 9.1. Depożiti ta’ matul il-lejl Depożiti li jistgħu jinqelbu f’munita u/jew li huma trasferibbli fuq talba permezz ta’ ċekk, ordni bankarja, dħul ta’ dejn jew mezz simili, mingħajr dewmien sinifikanti, restrizzjoni jew penali. Din il-partita tinkludi: (a) bilanċi (li jagħtu l-imgħax jew le) li jistgħu jinqelbu immedjatament f’munita fuq talba jew permezz ta’ għeluq tan-negozju fil-jum ta’ wara dak li fih ikun sar id-depożitu, mingħajr xi penali jew restrizzjoni sinifikanti, imma li mhumiex trasferibbli; (b) bilanċi (li jagħtu l-imgħax jew le) li jirrappreżentaw ammonti mħallsa bil-quddiem fil-kuntest ta’ flejjes elettroniċi bbażati fuq il-ħardwer jew fuq is-software, eż. kards imħallsa bil-quddiem; (c) self li jrid jitħallas lura fit-tmiem tal-ħin tax-xogħol fil-jum ta’ wara dak li fih ingħata s-self. 9.1a. Depożiti trasferibbli Depożiti trasferibbli huma dawk id-depożiti fi ħdan il-kategorija “depożiti ta’ matul il-lejl” li huma trasferibbli direttament fuq talba biex jagħmlu ħlasijiet lil aġenti ekonomiċi oħra permezz ta’ mezzi ta’ ħlas użati normalment, bħal trasferiment ta’ kreditu u debitu dirett, possibbilment ukoll permezz ta’ karta ta’ kreditu jew ta’ debitu, tranżazzjonijiet ta’ flus elettroniċi, ċekkijiet, jew mezzi simili, mingħajr dewmien sinifikanti, restrizzjonijiet jew penali. Depożiti li jistgħu jintużaw biss għal ġbid ta’ flus, u/jew depożiti li minnhom jistgħu jinġibdu jew jiġu ttrasferiti flus permezz ta’ kont ieħor tal-istess sid, m’għandhomx jiddaħħlu bħala depożiti trasferibbli. 9.2. Depożiti b’maturità miftiehma Depożiti li mhumiex trasferibbli li ma jistgħux jinqalbu f’munita qabel terminu fiss miftiehem jew li jistgħu jinqalbu biss f’munita qabel dak it-terminu miftiehem kemm-il darba d-detentur iħallas xi tip ta’ penali. Din il-partita tinkludi wkoll depożiti ta’ tfaddil irregolati amministrattivament fejn il-kriterju relatat mal-maturità mhuwiex rilevanti; dawn għandhom jiġu kklassifikati fil-faxxa ta’ maturità ta’ “aktar minn sentejn”. Prodotti finanzjarji b’dispożizzjonijiet roll-over għandhom jiġu kklassifikati skont il-maturità l-aktar bikrija. Għalkemm depożiti b’maturità miftiehma jista’ jkollhom il-possibbiltà li jinfdew aktar kmieni wara notifika minn qabel, jew jistgħu jinfdew fuq talba soġġetti għal ċerti penali, dawn il-karatteristiċi mhumiex meqjusa bħala rilevanti għall-finijiet ta’ klassifikazzjoni 9.2a/9.2b/9.2ċ Depożiti ta’ maturità miftiehma sa u inkluża sena waħda/aktar minn sena u sa u inklużi sentejn/aktar minn sentejn Dawn il-partiti jinkludu għal kull klassifikazzjoni ta’ maturità: (a) Bilanċi mqegħda b’terminu fiss ta’ maturità sa u inkluża sena waħda/aktar minn sena u sa u inklużi sentejn/aktar minn sentejn li mhumiex trasferibbli u li ma jistgħux jinqalbu f’muniti qabel dik il-maturità; (b) Bilanċi mqegħda b’terminu fiss ta’ maturità sa u inkluża sena waħda/aktar minn sena u sa u inklużi sentejn/aktar minn sentejn li mhumiex trasferibbli imma jinfdew qabel dak it-terminu wara notifika minn qabel; meta tkun ingħatat notifika, dawn il-bilanċi għandhom jiġu klassifikati f’9.3a jew 9.3b, fejn xieraq; (c) Bilanċi mqegħda b’terminu fiss ta’ maturità sa u inkluża sena waħda/aktar minn sena u sa u inklużi sentejn/aktar minn sentejn li mhumiex trasferibbli imma jinfdew fuq talba soġġetti għal ċerti penali; (d) Pagamenti marginali li jsiru skont kuntratti derivattivi li jridu jingħalqu fi żmien sena/bejn sena u sentejn/iktar minn sentejn, li jirrappreżentaw kollateral ta’ flus kontanti mqegħda biex jipproteġu kontra riskju ta’ kreditu imma li jibqgħu fil-pussess tad-depożitatur u li jistgħu jerġgħu jitħallsu lid-depożitatur meta jkun ingħalaq il-kuntratt; (e) Self, li tagħhom ikun hemm xiehda permezz ta’ dokumenti mhux negozjabbli jew inkella li tagħhom ma jkunx hemm xiehda permezz ta’ dokumenti, b’maturità originali sa sena/aktar minn sena u sa u inklużi sentejn/aktar minn sentejn; (f) Titoli ta’ dejn mhux negozjabbli maħruġa mill-IFM li jkollhom maturità oriġinali sa u inkluża sena/aktar minn sena u sa u inklużi sentejn/aktar minn sentejn; (g) Dejn subordinat maħruġ mill-IFM fil-forma ta’ depożiti jew self b’maturità oriġinali sa u inkluża sena/aktar minn sena u sa u inklużi sentejn/aktar minn sentejn. (h) Passiv ta’ titolizzazzjoni. Il-kontroparti tas-self u/jew ta’ assi oħrajn mibjugħa f’titolizzazzjoni imma li xorta waħda hija rikonoxxuta fuq il-karta tal-bilanċ tal-istatistika. B’konvenzjoni dan il-passiv huwa assenjat għall-klassifikazzjoni tal-maturità ta’ “maturità miftiehma ta’ aktar minn sentejn”. Barra minn hekk, depożiti b’maturità miftiehma ta’ aktar minn sentejn jinkludu: Bilanċi (irrispettivament mill-maturità) li fihom ir-rati tal-imgħax u/jew termini u kondizzjonijiet huma speċifikati fil-leġiżlazzjoni nazzjonali u li huma ddisinjati biex jinżammu għal għanijiet speċifiċi, eż. finanzjament għal djar, li jseħħu wara sentejn, anke jekk teknikment jistgħu jinfdew fuq talba 9.3. Depożiti li jistgħu jinfdew b’avviż Depożiti li mhumiex trasferibbli mingħajr maturità miftiehma li ma jistgħux jinqalbu f’munita mingħajr perijodu ta’ avviż minn qabel, qabel l-iskadenza l-konveżjoni f’munita mhijiex possibbli jew hija possibbli biss b’penali. Dawn jinkludu depożiti li, għalkemm forsi jistgħu jiġu rtirati legalment fuq talba, ikunu soġġetti għal penali u restrizzjonijiet skont il-prattika nazzjonali (ikklassifikata fil-faxxa ta’ maturità “sa u inklużi tliet xhur”), u kontijiet ta’ investimenti mingħajr perijodu ta’ avviż jew maturità miftiehma, imma li fihom dispożizzjonijiet restrittivi dwar ġbid ta’ flus (ikklassifikati fil-faxxa ta’ maturità ta’ “aktar minn tliet xhur”) 9.3a/9.3b Depożiti li jinfdew b’avviż sa u inklużi tliet xhur/ta’ aktar minn tliet xhur li minnhom fuq avviż ta’ aktar minn sentejn Dawn il-partiti jinkludu: (a) Bilanċi mqegħda minghajr maturità fissa li jistgħu jiġu rtirati biss soġġetti għal avviż minn qabel ta’ sa u inklużi tliet xhur/iktar minn tliet xhur li minnhom aktar minn sentejn; jekk ikun possibbli li jinfdew qabel dak il-perijodu tal-avviż (jew anke fuq talba), ikun jinvolvi l-ħlas ta’ penali; u (b) Bilanċi mqegħda b’terminu fiss ta’ maturità li mhumiex trasferibbli imma li jkunu ġew soġġetti għal notifika ta’ inqas minn tliet xhur/ta’ aktar minn tlett xhur, li minnhom ta’ aktar minn sentejn, għal fidi aktar kmieni Barra minn hekk, depożiti li jistgħu jinfdew b’avviż sa u inklużi tliet xhur jinkludu depożiti mhux trasferibbli mad-daqqa t’għajn u tipi oħrajn ta’ depożiti bl-imnut li, għalkemm jistgħu jinfdew legalment fuq talba, huma suġġetti għal penali sinifikanti Depożiti li jistgħu jinfdew b’avviż ta’ aktar minn tliet xhur li minnhom aktar minn sentejn avviż (fejn applikabbli) jinkludu kontijiet ta’ investiment mingħajr perijodu ta’ avviż jew maturità miftiehma, iżda li jkunu jinkludu dispożizzjonijiet restrittivi dwar ġbid ta’ flus 9.4. Riakkwisti Kontraparti ta’ flus irċevuti bi skambju għal titoli mibjugħa minn aġenti li jirrapportaw bi prezz miftiehem taħt rabta soda biex l-istess titoli jew simili jerġgħu jinxtraw bi prezz fiss f’data speċifikata fil-futur. Ammonti rċevuti minn aġenti li jirrapporaw bi skambju għal titoli trasferiti lil parti terza, jiġifieri l-akkwirent temporanju, għandhom jiġu kklassifikati taħt “ftehim ta’ riakkwist” fejn ikun hemm rabta soda biex jinqaleb l-operat u mhux sempliċement għażla biex isir dan. Dan jimplika li aġenti li jirrapportaw iżommu r-riskji u l-benefiċċji kollha tat-titoli sottostanti matul l-operat. Il-varjanti li ġejjin ta’ operazzjonijiet tat-tip ta’ riakkwist huma kollha klassifikati taħt “ftehim ta’ xiri mill-ġdid”: (a) ammonti rċevuti bi skambju għal titoli temporanjament ittrasferiti lil parti terza fil-forma ta’ self ta’ titoli kontra kollaterali fi flus u (b) ammonti rċevuti bi skambju għal titoli ittrasferiti temporanjament lil terza persuna fil-forma ta’ ftehim ta’ bejgħ/xiri lura. It-titoli sottostanti ta’ operazzjonijiet ta’ tip ta’ riakkwist huma rreġistrati skont ir-regoli fil-partita tal-assi 3 “titoli ta’ dejn”. Operazzjonijiet li jinvolvu t-trasferiment temporanju ta’ deheb kontra kollateral fi flus huma wkoll inklużi taħt din il-partita. 10. Ishma/unitajiet tal-MMF Ishma jew unitajiet maħruġa minn MMF. Ara d-definizzjoni fit-Taqsima 2 tal-Parti 1 tal-Anness I. 11. Titoli ta’ dejn maħruġin Titoli għajr ekwità maħruġa minn aġenti ta’ rappurtar, li huma strumenti li normalment jistgħu jiġu nnegozjati u kkummerċjalizzati fi swieq sekondarji jew li jistgħu jiġu kkumpensati fis-suq u li ma jagħtu lis-sid ebda dritt ta’ proprjetà fuq l-istituzzjoni emittenti. Din il-partita tinkludi: (a) Titoli li jagħtu lid-detentur id-dritt mingħajr kundizzjoni għal qligħ fiss jew qligħ stabbilit b’kuntratt fil-forma ta’ pagamenti b’kupuni u/jew somma fissa stabbilita minn qabel f’data speċifika (jew dati) jew li tibda minn data stabbilita fil-ħin tal-ħruġ; (b) Strumenti li mhumiex negozjabbli maħruġa minn aġenti ta’ rappurtar li sussegwentement isiru negozjabbli għandhom jiġu klassifikati mill-ġdid bħala ‘titoli ta’ debitu’ (ara wkoll il-kategorija 9). (c) Dejn subordinat maħruġ mill-IFM irid jiġi trattat bl-istess mod bħal dejn kli jġarrbu l-IFM ghall-finijiet ta’ statistiċi monetarju u finanzjarji. Għalhekk, debitu subordinat maħruġ fil-forma ta’ titoli għandu jiġi kklassifikat bħala “titoli ta’ dejn maħruġa”, waqt li dejn subordinat maħruġ minn IFM fil-forma ta’ depożiti jew self irid jiġi kklassifikat bħala “passiv ta’ depożitu”. Meta d-dejn subordinat kollu maħruġ mill-IFM jiġi identifikat bħala ammont waħdieni għal finijiet statistiċi, din iċ-ċifra trid tiġi kklassifikata taħt il-partita “titoli ta’ dejn maħruġa” fuq il-bażi li dejn subordinat huwa kkostitwit prinċipalment fil-forma ta’ titoli aktar milli bħala self. Dejn subordinat m’għandux jiġi kklassifikat taħt il-partita tal-passiv “kapital u riżervi” (d) Strumenti ibridi. Strumenti negozjabbli b’taħlita ta’ dejn u komponenti derivattivi, inklużi: (i) strumenti ta’ dejn negozjabbli li jinkludu derivattivi inkorporati; (ii) strumenti negozjabbli li l-valur ta’ fidi u/jew il-kupun tagħhom huma marbuta mal-iżvilupp ta’ assi ta’ referenza, il-prezz tal-assi jew indikatur ieħor ta’ referenza fuq il-maturità tal-istrument 11a/11b/11ċ Titoli ta’ dejn ta’ maturità oriġinali sa u inkluża sena waħda/aktar minn sena u sa u inklużi sentejn/aktar minn sentejn Dawn il-partiti jinkludu għal kull klassifikazzjoni ta’ maturità: (a) Titoli ta’ dejn mhux negozjabbli maħruġa mill-IFM li jkollhom maturità oriġinali sa u inkluża sena/aktar minn sena u sa u inklużi sentejn/aktar minn sentejn; (b) Dejn subordinat maħruġ mill-IFM fil-forma ta’ titoli ta’ dejn ta’maturità oriġinali sa u inkluża sena/aktar minn sena u sa u inklużi sentejn/aktar minn sentejn 11d Li minnhom titoli ta’ dejn sa mhux aktar minn sentejn u garanzija kapitali nominali anqas minn 100 % Strumenti ibridi maħruġa minn IFM b’maturità oriġinali ta’ mhux aktar minn sentejn, u li malli jimmaturaw, jistgħu jkollhom valur ta’ fidi kuntrattwali fil-munita tal-ħruġ anqas mill-ammont li jkun ġie investit oriġinarjament, minħabba t-taħlita tagħhom ta’ dejn u komponenti derivattivi. 12. Kapital u riżervi Għall-għanijiet tal-iskema ta’ rappurtar, din il-kategorija tħaddan l-ammonti li jinħolqu mill-ħruġ ta’ kapital ta’ ekwità minn aġenti li jirrapportaw jew proprjetarji oħra, li jirrappreżentaw għad-detentur drittijiet ta’ propjetà fl-IFM u ġeneralment dritt għal sehem fil-qligħ tiegħu u sehem fil-fondi proprji tiegħu f’każ ta’ likwidazzjoni. Profitt (jew telf) kif irreġistrat fir-rapport tal-profitt u t-telf, fondi li jirriżultaw minn dħul mhux imqassam lill-azzjonisti jew fondi mwarrba minn aġenti li jirrapportaw f’antiċipazzjoni tal-ħlasijiet u l-obbligazzjonijiet li aktarx ikun hemm fil-futur huma inklużi wkoll. Fid-dettall, il-kategorija fil-prinċipju għandha tinkludi: (a) kapital ta’ ekwità miġbur, inkluż il-primjum tas-sehem; (b) profitt (jew telf) kif irreġistrat ir-rapport tal-profitt u t-telf; (c) dħul u spejjeż rikonoxxuti direttament fl-ekwità; (d) fondi li jirriżultaw minn dħul mhux imqassam lill-azzjonisti; (e) dispożizzjonijiet speċifiċi u ġenerali kontra self, titoli u tipi oħra ta’ assi, eż. konċessjonijiet għal indebolimenti u telf minn self (jistgħu jiġu rreġistrati skont ir-regoli tal-kontabilità) 13. Passiv li jifdal Il-partita “passiv li jifdal” hija l-partita residwali fuq in-naħa tal-passiv tal-karta ta’ bilanċ, iddefinita bħala “passiv mhux inklużi band’oħra”. Il-BĊNi jistgħu jeħtieġu li jiġu rrapportati subpożizzjonijiet speċifiċi inklużi taħt din il-partita. Passiv li jifdal jista’ jinkludi: (a) pożizzjonijiet ta’ derivattivi finanzjarji b’valuri tas-suq gross negattivi Għal finijiet statistiċi, strumenti derivattivi finanzjarji li jkunu soġġetti għal reġistrazzjoni fuq il-karta tal-bilanċ għandhom jiġu inklużi hawnhekk u għandhom jiġu rrapportati bħala partita separata “li minnhom” bi klassifikazzjoni settorjali (IFM/mhux IFM) u ġeografika (domestika/Stati Membri oħrajn taż-żona tal-euro/il-kumplament tad-dinja); (b) ammonti grossi pagabbli fir-rigward partiti sospiżi Partiti sospiżi huma bilanċi miżmuma fil-karta ta’ bilanċ tal-IFM li mhumiex riżervati fl-isem ta’ konsumaturi imma li madanakollu għandhom x’jaqsmu ma’ fondi tal-konsumatur, eż. fondi li qed jistennew investiment, trasferiment jew saldu; (c) ammonti grossi pagabbli fir-rigward ta’ partiti ta’ tranżitu Partiti ta’ tranżitu jirrappreżentaw fondi, li normalment jappartjenu lill-konsumaturi, li jkunu qegħdin jiġu trażmessi bejn IFM. Partiti jinkludu trasferimenti ta’ kreditu li ġew debitati minn kontijiet tal-konsumaturi u oġġetti oħra li għalihom il-pagament korrespondenti ma jkunx għadu sar mill-aġent li jirrapporta (d) imgħax akkumulat pagabbli fuq id-depożiti Skont il-prinċipju ġenerali tal-kontabilità tad-dovuti, l-imgħax pagabbli fuq id-depożiti huwa suġġett għal reġistrazzjoni fuq il-karta tal-bilanċ hekk kif jakkumula, jiġifieri fuq il-bażi ta’ dovuti, u mhux meta jiġi mħallas, jiġifieri fuq il-bażi ta’ flus. L-imgħax akkumulat fuq id-depożiti huwa kklassifikat fuq bażi gross taġt il-kategorija “passiv li jifdal”. L-imgħax akkumulat huwa eskluż mid-depożitu li miegħu jkun relatat, u għandu jiġi rrapportat bħala partita separata “li minnhom”; (e) imgħax ackkumulat fuq titoli ta’ dejn maħruġa (f) dividendi li għandhom jitħallsu; ammonti pagabbli mhux relatati man-negozju prinċipali tal-IFM, eż. ammonti dovuti lil fornituri, taxxi, pagi, kontribuzzjonijiet; (g) dispożizzjonijiet li jirrappreżentaw passiv kontra partijiet terzi, eż. pensjonijiet u dividendi; (h) pagamenti marġinali li jsiru taħt kuntratti derivattivi Pagamenti marġinali (marġini) li jsiru taħt kuntratti derivattivi huma normalment ikklassifikati bħala “passiv ta’ depożitu” (ara l-kategorija 9). Il-kumplessitajiet ta’ prattika kurrenti fis-suq jistgħu jagħmluha diffiċli biex jiġu identifikati dawk il-marġini li verament għandhom jitħallsu lura, billi tipi differenti ta’ marġini jitqiegħdu mingħajr distinzjoni fi ħdan l-istess kont, jew dawk il-marġini li jipprovdu lill-IFM b’riżorsi għal self ta’ fondi mislufa. F’dawn il-każijiet, huwa aċċettabbli li dawn il-marġini jiġu klassifikati taħt “passiv li jifdal” jew bħala “passiv ta’ depożitu”, skont il-prattika nazzjonali; (i) ammonti netti pagabbli fir-rigward saldi futuri ta’ transazzjonijiet f’titoli jew operazzjonijiet ta’ skambju barrani “Passiv li jifdal” jista’ jeskludi kważi l-istrumenti finanzjarji kollha li jieħdu l-forma ta’ passiv finanzjarju (inklużi fi ħdan il-partiti l-oħrajn tal-karta tal-bilanċ), strumenti finanzjarji li ma jieħdux il-forma ta’ responsabbiltajiet finanzjarji bħal ma huma garanziji, impennji, self amministrat u lil trust (reġistrati barra mill-karta tal-bilanċ), u passiv mhux finanzjarju bħal oġġetti kapitali fuq in-naħa tal-passiv (inklużi fi ħdan “kapital u riservi”).